Bagi nama hari hujung sesebuah minggu yang turut diberi nama sedemikian, lihat Ahad.
**Minggu** (Jawi: ‏ميڠݢو‎code: ms is deprecated ‎) atau **pekan** (Jawi: ڤكن‎) adalah sebuah unit masa yang lebih lama dari hari dan lebih pendek dari bulan. Dalam kebanyakan takwim moden, satu minggu terdiri dari tujuh hari maka menjadi unit masa terpanjang digunakan yang mempunyai suatu tempoh hari yang tetap. Walaupun penetapan ini tidak didasarkan suatu cerapan astronomi, ia digunakan secara meluas terutamanya dalam konteks sosial dan komersil.

Peristilahan
------------

Perkataan ini diambil dari Portugis: *Domingo*code: pt is deprecated  turunan bahasa Latin *dies Dominicus* bererti "hari Tuhan kita"; dalam bahasa Melayu yang lebih awal, kata ini dieja sebagai *Dominggu* sehingga sekitar akhir abad ke-19 dan awal abad ke-20.

Istilah "*pekan*" (disebut [pĕ.kan]) lebih digunakan dalam dialek-dialek setempat Indonesia (seperti di Riau) termasuk bahasa baku negara itu sedangkan perkataan "Minggu" digunakan untuk menamakan hari selepas Sabtu dinamakan Ahad di negara-negara serantau lain; "hari Minggu" juga kata seerti nama ini. Kata *pekan* sebagai pengungkapan tempoh tujuh hari turut didapati dengan bahasa-bahasa serumpun seperti bahasa Minangkabau (*pakan*).

Kata *jumaat* juga pernah digunakan untuk mengaitkan dengan tempoh ini (yakni "satu minggu" = *sejumaat*).

Penentuan hari pertama dalam seminggu
-------------------------------------

*Sabtu* dan *Ahad* biasanya dipanggil hari minggu, dan merupakan hari cuti dan rehat di kebanyakan negara barat. Di kebanyakan negara Islam dan Yahudi pula, hari minggu ialah hari *Jumaat* dan *Sabtu*.

Ketiga-tiga agama samawi menganggap hari *Ahad* sebagai hari pertama dalam sesebuah minggu. Pertubuhan Pemiawaian Antarabangsa pula menggunakan hari *Isnin* dalam penetapan sukatan masa mereka.

Rujukan
-------

1. ↑  Dalgado, Sebastião Rodolfo (1936). *Domingo*. *Portuguese Vocables in Asiatic Languages*. Diterjemahkan oleh Xavier Soares, Anthony (ed. bahasa Inggeris). Baroda: Oriental Institute. m/s. 136.
2. ↑  (Belanda) Philippus Pieter Roorda van Eysinga, Beknopte Maleische spraakkunst en chrestomathie met Italiaansch en Arabisch karakter: benevens een volledig hoog en laag Maleisch en Nederduitsch woordenboek met Italiaansch karakter, Broese & comp. 1839
3. ↑  "pekan". *Kamus Melayu Riau-Indonesia*. Balai Bahasa Sumatera Utara Badan Pengembangan dan Pembinaan Bahasa Republik Indonesia. 2018. m/s. 294.
4. ↑  Lihat:

	* "pekan". *Kamus Dewan* (ed. keempat). Dewan Bahasa dan Pustaka Malaysia. 2017.

	* "pekan". *Kamus Besar Bahasa Indonesia* (ed. ketiga). Badan Pengembangan Bahasa dan Perbukuan Indonesia. 2016.
5. ↑  "'Minggu'". *Kamus Besar Bahasa Indonesia Daring*. Badan Pengembangan Bahasa dan Perbukuan Indonesia. Dicapai pada 29 April 2020.
6. ↑  *hari Minggu*. *Kamus Dewan* (ed. keempat). Kuala Lumpur: Dewan Bahasa dan Pustaka Malaysia. 2017. Dicapai pada 29 April 2020 – melalui Pusat Rujukan Persuratan Melayu.
7. ↑  "pakan". *Kamus Minangkabau-Indonesia*. Balai Bahasa Sumatera Utara Badan Pengembangan dan Pembinaan Bahasa Republik Indonesia. 2018. m/s. 209.
8. ↑  Lihat:

	* "jumaat". *Kamus Dewan* (ed. ke-4). Dewan Bahasa dan Pustaka Malaysia. 2017. 2. minggu, pekan; dua ~ dua minggu...

	* Swettenham, Frank Athelstane (1910). "week". *Vocabulary of the English and Malay languages*. Shanghai & Hong Kong: Kelly & Walsh, limited. m/s. 160 – melalui Internet Archive.

	* Wilkinson, Richard James (1901). "juma'at". *A Malay-English dictionary*. Hong Kong: Kelly & Walsh, limited. m/s. 231. *Sa-juma'at* : a week...

| * l
* b
* s
Hari-hari dalam seminggu |
| --- |
| 
* Ahad
* Isnin
* Selasa
* Rabu
* Khamis
* Jumaat
* Sabtu

 |